Marianne Marthinsen

Marianne Marthinsen (født 1980) er en norsk samfunnsøkonom, forfatter og tidligere politiker som var finanspolitisk talsperson for Arbeiderpartiet fra 2014 til 2017. Hun ble innvalgt på Stortinget fra Oslo i 2005, og ble gjenvalgt i 2009, 2013 og 2017.

 Utdannelse 
Marthinsen er samfunnsøkonom utdannet ved Universitetet i Oslo.Marianne Marthinsen Inequality, redistribution and growth – interrelations and directions Mastergradsavhandling, Universitetet i Oslo 2016 

I 2018 studerte Marthinsen forsvar, sikkerhet og krisehåndtering ved Forsvarets høyskole. 

 Yrkesliv 
Hun har vært journalist i Romerikes Blad og NRK. Hun var journalist i Romerikes Blad 1996–1997, internasjonal rådgiver i Arbeidernes ungdomsfylking 2002–2003, og redaksjonsassistent i NRK Nyheter 2003–2005.

Fra 2022 til 2025 var hun direktør i Finans Norge.Aps tidligere finanstopp ansatt i Finans Norge – Finansavisen/NTB 23. august 2022Eks-politiker blir direktør i Finans Norge – FinansWatch 23. august 2022Mot veggen: Tar sjansen på finansen – intervju i Klassekampen 27. august 2022 Marthinsen er også styreleder for forskningskonsernet Norce.
 Politiske verv 
Marthinsen har vært leder av Grorud AUF, styremedlem i Attac Norge og nestleder i AUF i Oslo, samt varamedlem i AUFs landsstyre i perioden 2000–2001. Fra 2005 til 2011 var Marthinsen leder av Den Socialdemokratiske Forening.

Hun var stortingsrepresentant i periodene 2005–2009, 2009–2012, 2012–2017 og 2017–2021.

 Stortingskomiteer 
 2005–2009: medlem av Energi- og miljøkomiteen
 2009–2012: medlem av Energi- og miljøkomiteen
 2013–2014: medlem av Finanskomiteen
 2014–2017: første nestleder i Finanskomiteen
 2017–2021: medlem av Stortingets utenriks- og forsvarskomité

 Forfatterskap 
Sammen med Maria Walberg er Marthinsen forfatter av boka Rødt lys – Det store skatteranet og hvordan vi kan stoppe det, som kom ut på Cappelen Damm i august 2019. Hennes første skjønnlitterære bok var romanen Selveiersanger, som kom ut på Aschehoug forlag i september 2021.

 Referanser 

 Eksterne lenker 


 marianne Marthinsen – blog hos blogspot.com.

Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Stortingsrepresentanter fra Ap
Kategori:Stortingsrepresentanter for Oslo
Kategori:Tillitsvalgte i AUF
Kategori:Norske økonomer
Kategori:Norske romanforfattere
Kategori:Personer fra Jevnaker kommune